Vyf sterf in Maleoskop-ongelukVyf mense het in die ongeluk gesterf. (Foto: Dept. van vervoer, Limpopo) Vyf mense is dood in ŉ kop-aan-kop-botsing tussen twee bakkies in die Sekhukhune-distrik in Limpopo. Mike Maringa, woordvoerder van die departement van vervoer in Limpopo, sê die ongeluk het Saterdagaand tussen twee bakkies op die Maleoskop-pad naby die Blue Ridge-myn gebeur. Maringa sê die bestuurder van die Ford-bakkie het glo beheer om ŉ skerp draai verloor en reg van voor teen ŉ Isuzu-bakkie gebots. “Albei bestuurders en drie passasiers is tydens die botsing dood. Vier van die oorledenes was in die Isuzu-bakkie, terwyl die bestuurder van die Ford alleen in die voertuig was. Die slagoffers is in ‘n kop-aan-kop-botsing dood. (Foto: Dept. van vervoer, Limpopo) “Die voorlopige ondersoek dui daarop dat bestuurdermoegheid moontlik tot die ongeluk aanleiding gegee het,” sê Maringa. Mavhungu Lerule-Ramakhanya, LUR vir vervoer en gemeenskapsveiligheid in die provinsie, het sy medelye met die familie van die slagoffers betuig. Lerule-Ramakhanya het ook haar kommer uitgespreek oor die voortgesette verlies aan lewens op die provinsie se paaie, “veral oor naweke weens roekelose bestuur en spoed”. Sy het ŉ beroep op motoriste gedoen om stadiger te ry.